|  |
| --- |
| 12. SJEDNICA GRADSKOG VIJEĆA GRADA POŽEGE  IZVOD IZ ZAPISNIKA  Izvod iz zapisnika sa 11. sjednice Gradskog vijeća Grada Požege  održane 24. ožujka 2022. godine  svibanj 2022. |

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradsko vijeće

1. KLASA: 024-02/22-01/3

URBROJ: 2177-1-02/01-22- 4

Požega, 24. ožujka 2022.

**IZVOD IZ ZAPISNIKA**

sa 11. sjednice Gradskog vijeća Grada Požege koja je održana dana, 24. ožujka 2022. godine (četvrtak), s početkom u 16,00 sati, u Gradskoj vijećnici, Trg sv. Trojstva 1, Požega.

SJEDNICI SU NAZOČNI: Matej Begić, Ivana Bouček, Miroslav Crnjac, Magdalena Turkalj Čorak, Stjepan Golić, Tomislav Hajpek, Ante Kolić, Dijana Krpan, Josip Matković Valentina Matijašević, Mitar Obradović, Miroslav Penava, Ivan Peharda, Silvija Sertić, Antonio Šarić (video poziv), Ivana Šimleša i dr.sc. Dinko Zima.

SJEDNICI NISU NAZOČNI: Hrvoje Ceranić i Martina Vlašić Iljkić.

OSTALI NAZOČNI: dr.sc. Željko Glavić, gradonačelnik, dr.sc. Borislav Miličević, zamjenik gradonačelnika, Ljiljana Bilen, pročelnica Upravnog odjela za samoupravu, Klara Miličević, pročelnica za imovinsko-pravne poslove, Andreja Menđel, pročelnica Upravnog odjela za komunalne djelatnosti i gospodarenje, Slavica Kruljac, službenica ovlaštena za privremeno obavljanje poslova pročelnika Upravnog odjela za financije i proračun, Luka Hećimović, predsjednik Savjeta mladih Grada Požege, te predstavnici sredstava za informiranje.

LJILJANA BILEN - pročelnica Upravnog odjela za samoupravu Grada Požege proziva po abecednom redu izabrane vijećnike i konstatira da je na sjednici nazočno 17 vijećnika od ukupno 19 vijećnika Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti s radom sjednice.

VJEĆNIČKA PITANJA u trajanju od 1/2 sata.

Vijećnička pitanja postavili su:

* ispred Kluba vijećnika SDP-a Mitar Obradović,
* vijećnici: Ivana Bouček, Magdalena Turkalj Čorak, Antonio Šarić, Tomislav Hajpek, dr.sc. Dinko Zima i Tomislav Hajpek.

Gradonačelnik i pročelnica Upravnog odjela za komunalne djelatnosti dali su odgovore na sva postavljena vijećnička pitanja.

U 16,05 sati, vijećnik Hrvoje Ceranić došao je na sjednicu Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege (sada) nazočno 18 vijećnika Gradskog vijeća Grada Požege.

PREDSJEDNIK - stavlja na glasovanje Izvod iz zapisnika sa 9. sjednice Gradskog vijeća Grada, te konstatira da je predmetni Izvod iz zapisnika usvojen jednoglasno (18 glasova za).

dr.sc. DINKO ZIMA - pita kada će se ažurirati Izvod iz zapisnika sa 8. sjednice na Gradskog vijeća Grada Požege, održane 31. siječnja 2022. godine u dokumentima na stranici Grada Požege, vezno uz primjedbu koju je dao na predmetni zapisnik u svezi točke 10. dnevnog reda.

LJILJANA BILEN - navodi da je predmetni Izvod iz zapisnika ispravljen sukladno Poslovniku o radu Gradskog vijeća Grada Požege, a isto će ažurirati i na web. stranici Grada Požege.

PREDSJEDNIK - predlaže dnevni red te pita da li ima prijedloga da se nešto izostavi iz dnevnog reda, a potom pita da li ima prijedloga za nadopunu dnevnog reda,

GRADONAČELNIK - predlaže da se dnevnog reda današnje sjednice izostavi točka 3. Prijedlog Odluke o osnivanju trgovačkog društva POŽEŠKA KUĆA društvo s ograničenom odgovornošću za turističke usluge, te daje riječ pročelnici Menđel kako bi obrazložila razloge u svezi navedenog.

ANDREJA MENĐEL - navodi da je predloženu točku potrebno izostaviti iz dnevnog reda, jer je u međuvremenu pribavljeno mišljenje od nadležnih tijela da se zapošljavanje vezano uz realizaciju Projekta POŽEŠKA KUĆA koji je dio Projekta Požeške bolte može realizirati kroz Gradski muzej Požega, što je e isplativije za Grad Požegu.

PREDSJEDNIK - konstatira da je dobio prijedlog za nadopunu dnevnog reda od Gradonačelnika za dvije točke dnevnog reda i to:

- Prijedlog Odluke o raspisivanju izbora za članove Vijeća mjesnih odbora na području Grada Požege,

- Prijedlog Odluke o davanju u zakup nekretnine k.č.br. 3302, zk.ul.br. 2917, u k.o. Baška-Nova“ koje bi se sada raspravile kao točke 5. i 6. dnevnog reda.

PREDSJEDNIK - daje na glasovanje prijedlog da se točka 3. Prijedlog Odluke o osnivanju trgovačkog društva POŽEŠKA KUĆA društva s ograničenom odgovornošću za turističke usluge skine s dnevnog rada, te konstatira da je isti prijedlog jednoglasno (s 18 glasova za) usvojen.

PREDSJEDNIK - daje na glasovanje prijedlog za nadopunu dnevnog reda s točkom 5. (Prijedlog Odluke o raspisivanju izbora za članove Vijeća mjesnih odbora na području Grada Požege) i točkom 6. (Prijedlog Odluke o davanju u zakup nekretnine k.č.br. 3302, zk.ul.br. 2917, u k.o. Baška-Nova) te konstatira da je isti prijedlog jednoglasno (s 18 glasova za) usvojen.

PREDSJEDNIK- daje na glasovanje predloženi dnevni red sa prethodno izglasanim izmjenama te konstatira da je jednoglasno (s 18 glasova za) usvojen sljedeći.

**D N E V N I R E D:**

1. Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine
2. Prijedlog Odluke o usvajanju Komunikacijske strategije i Komunikacijskog akcijskog plana

Strategije razvoja urbanog područja grada Požege za financijsko razdoblje od 2021. do 2027.

Godine

Prijedlog Odluke o davanju odobrenja na Program rada Savjeta mladih Grada Požege za 2022. godinu

1. Prijedlog Odluke o davanju prethodne suglasnosti na Statut Gradske knjižnice Požega
2. Prijedlog Odluke o raspisivanju izbora za članove Vijeća mjesnih odbora na području Grada Požege
3. Prijedlog Odluke o davanju u zakup nekretnine k.č.br. 3302, zk.ul.br. 2917, u k.o. Baška-Nova.

PREDSJEDNIK - utvrđuje da je i nadalje na sjednici nazočno 18 vijećnika.

**Ad. 1.**

**Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine**

PREDSJEDNIK - daje riječ Gradonačelniku kako bi obrazložio ovu točku dnevnog reda.

PREDSJEDNIK - otvara raspravu.

U raspravi su sudjelovali:

* ispred Kluba vijećnika SDP-a, Mitar Obradović
* gradonačelnik, dr.sc. Željko Glavić.

U 17,01 sati vijećnik Josip Matković napušta sjednicu Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege (sada) nazočno 17 vijećnika Gradskog vijeća Grada Požege~~.~~

PREDSJEDNIK - zaključuje raspravu, utvrđuje tekst Zaključka o prihvaćanju Izvješća o radu Gradonačelnika Grada Požege za razdoblje od 1. srpnja do 31. prosinca 2021. godine, daje isti na glasovanje i konstatira da je Gradsko vijeće Grada Požege, većinom glasova (s 11 glasova za i sa 6 glasova protiv), usvojilo

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2021. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine.

II.

Ovaj će se Zaključak objaviti u Službenim novinama Grada Požege.

**Ad. 2.**

**Prijedlog Odluke o usvajanju Komunikacijske strategije i Komunikacijskog akcijskog plana**

**Strategije razvoja urbanog područja grada Požege za financijsko**

**razdoblje od 2021. do 2027. godine**

PREDSJEDNIK - daje riječ Gradonačelniku koji potom daje riječ pročelnici Andreji Menđel.

ANDREJA MENĐEL - daje kratko obrazloženje ove točke dnevnog reda.

PREDSJEDNIK - otvara raspravu.

U raspravi je sudjelovao vijećnik dr.sc. Dinko Zima.

PREDSJEDNIK - zaključuje raspravu, daje na glasovanje Odluku o usvajanju Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine i konstatira da je Gradsko vijeće Grada Požege, jednoglasno (sa 17 glasova za), usvojilo

O D L U K U

o usvajanju Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine

I.

Ovom Odlukom usvaja se Komunikacijska strategija i Komunikacijski akcijski plan Strategije razvoja urbanog područja grada Požege za financijsko razdoblje od 2021. do 2027. godine.

II.

U Komunikacijskoj strategiji i Komunikacijskom akcijskom planu Strategije razvoja urbanog područja grada Požege za financijsko razdoblje od 2021. do 2027. godine definirani su komunikacijski ciljevi, poruke, ciljne skupne i komunikacijski kanali koji će se koristiti u svrhu osiguravanja vidljivosti planiranih javnih politika.

III.

Komunikacijska strategija i Komunikacijski akcijski plan Strategije razvoja urbanog područja grada Požege za financijsko razdoblje od 2021. do 2027. godine, nalaze se u prilogu i čine sastavni dio ove Odluke.

IV.

Ova Odluka stupa na snagu danom objave u Službenim novinama Grada Požege.

**Ad. 3.**

**Prijedlog Odluke o davanju odobrenja na Program rada Savjeta mladih**

**Grada Požege za 2022. godinu**

PREDSJEDNIK - daje riječ Gradonačelniku koji potom daje riječ predsjedniku Savjeta mladih Grada Požege, Luki Hećimoviću kako bi obrazložio ovu točku dnevnog reda.

LUKA HEĆIMOVIĆ - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o davanju odobrenja na Program rada Savjeta mladih Grada Požege za 2022. godinu i konstatira da je Gradsko vijeće Grada Požege, bez rasprave, jednoglasno (sa 17 glasova za), usvojilo

O D L U K U

o davanju odobrenja na Program rada Savjeta mladih Grada Požege za 2022. godinu

I.

Savjetu mladih Grada Požege (u nastavku teksta: Savjet mladih) daje se odobrenje na Program rada Savjeta mladih Grada Požege za 2022. godinu koji je usvojen na 2. sjednici Savjeta mladih, održanoj, 11. veljače 2022. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

**Ad. 4.**

**Prijedlog Odluke o davanju prethodne suglasnosti na Statut Gradske knjižnice Požega**

PREDSJEDNIK - daje riječ Gradonačelniku koji potom daje riječ pročelnici Maji Petrović.

MAJA PETROVIĆ - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o davanju prethodne suglasnosti na Statut Gradske knjižnice Požega i konstatira da je Gradsko vijeće Grada Požege, bez rasprave, jednoglasno, (sa 17 glasova za), usvojilo

O D L U K U

o davanju prethodne suglasnosti na Statut Gradske knjižnice Požega

I.

Gradsko vijeće Grada Požege daje prethodnu suglasnost na Statut Gradske knjižnice Požega, u tekstu koji je utvrdilo Upravno vijeće Gradske knjižnice Požega, na 5. sjednici, održanoj, 23. ožujka 2022. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

**Ad. 5.**

**Prijedlog Odluke o raspisivanju izbora za članove Vijeća mjesnih odbora**

**na području Grada Požege**

PREDSJEDNIK - daje riječ Gradonačelniku koji potom daje riječ pročelnici Ljiljani Bilen.

LJILJANA BILEN - daje kratko obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o raspisivanju izbora za članove Vijeća mjesnih odbora na području Grada Požege i konstatira da je Gradsko vijeće Grada Požege, bez rasprave, jednoglasno (sa 17 glasova za), usvojilo

O D L U K U

o raspisivanju izbora za članove Vijeća mjesnih odbora na području Grada Požege

I.

Gradsko vijeće Grada Požege raspisuje izbore za članove Vijeća mjesnih odbora na području Grada Požege.

II.

Za dan provedbe izbora određuje se nedjelja, 8. svibnja 2022. godine, u vremenu od 07,00 sati do 19,00 sati.

III.

Stupanjem na snagu ove Odluke stavlja se izvan snage Odluka o raspisivanju izbora za članove Vijeća mjesnih odbora na području Grada Požege (Službene novine Grada Požege, broj: 2/20.) i poništavaju se sve radnje koje su poduzete vezano uz navedenu Odluku.

IV.

Ova Odluka stupa na snagu osmog dana od dana objave u Službenim novinama Grada Požege.

**Ad. 6.**

**Prijedlog Odluke o davanju u zakup nekretnine k.č.br. 3302, zk.ul.br. 2917, u k.o. Baška-Nova**

PREDSJEDNIK - daje riječ Gradonačelniku kako bi obrazložio ovu točku dnevnog reda.

GRADONEČELNIK - daje kratko obrazloženje ove točke dnevnog reda.

PREDSJEDNIK - otvara raspravu.

U raspravi su sudjelovali:

* ispred Kluba vijećnika SDP-a, Mitar Obradović,
* vijećnici: Antonio Šarić, Miroslav Penava i dr.sc. Dinko Zima.
* gradonačelnik, dr.sc. Željko Glavić.

PREDSJEDNIK - zaključuje raspravu, daje na glasovanje Odluku o davanju u zakup nekretnine k.č.br. 3302, zk.ul.br. 2917, u k.o. Baška-Nova i konstatira da je Gradsko vijeće Grada Požege, većinom glasova (s 11 glasova za i sa 6 glasova protiv), usvojilo

O D L U K U

o davanju u zakup nekretnine k.č.br. 3302, zk.ul.br. 2917, u k.o. Baška-Nova

I.

Gradsko vijeće Grada Požege daje svoju suglasnost i određuje se za pokretanje postupka za davanje u zakup nekretnine označene kao k.č.br. 3302, upisane u zk.ul.br. 2917, u k.o. Baška-Nova, vlasništvo Grada Požege, a u naravi je zgrada Odmarališta u općini Baška na otoku Krku.

II.

Na temelju ove odluke Povjerenstvo za zakup poslovnog prostora Grada Požege provest će postupak javnog natječaja.

Uvjeti i postupak javnog natječaja te visina zakupnine odredit će se sukladno Odluci o zakupu poslovnog prostora (Službene novine Grada Požege, broj: 8/14., 6/16. i 6/20.), Odluci o uvjetima i postupku javnog natječaja za davanje u zakup poslovnog prostora (Službene novine Grada Požege, broj: 8/14. i 7/20.) te Pravilniku o utvrđivanu zakupnine i djelatnosti u poslovnom prostoru (Službene novine Grada Požege, broj: 11/19.).

III.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK - zaključuje 11. sjednicu Gradskog vijeća Grada Požege u 17,56 sati.

PREDSJEDNIK

Matej Begić, dipl.ing.šum.

ZAPISNIČARKA

Gordana Gajer